《用元韵答杨大著李校书》
宋代·王炎

蓬莱云气依海鳌，中有诗仙流品高。
子云抄书自点勘，方瞳炯炯分纖毫。
仲元公退便燕坐，日涉艺辅当游遨。
乌衣裔孙不解此，但摘青蕊斟官醪。
壮年落笔无好语，况复衰飒垂霜毛。
二豪拔足立尘表，下视流俗徒滔滔。
词锋健鬭取一快，往复险韵不惮劳。
旁观微之敌白傅，自分司马优枚皋。
倡而不和当受罚，丐公酌酒羞二螯。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。